19. ΝΟΜΟΘΕΤ. ΔΙΑΤΑΓΜΑ υπ’ αριθ. 3504 της 16/16 Ιουλ. 1956 Περί αντικαταστάσεως της δευτέρας παραγράφου του άρθρ. 4 του Νόμ. 2292/1953 και περί καταργήσεως της παρ. 5 του άρθρου μόνου του από 26/27 Φεβρ. 1953 Β.Δ/τος «περί συγχωνεύσεως της Εθνικής Τραπέζης της Ελλάδος και της Τραπέζης Αθηνών δια συστάσεως νέας Ανωνύμου Τραπεζιτικής Εταιρίας». Άρθρ.1.-(Αντικαθίσταται η δευτέρα παράγραφος άρθρ. 4 Νόμ. 2292/1953 ανωτ. σελ. 120, 2(α). Άρθρ.2.-Καταργείται, αφ’ ης εδημοσιεύθη, η παρ. 5 του άρθρου μόνου του από 26/27 Φεβρ. 1953 Β.Δ/τος «περί συγχωνεύσεως της Εθνικής Τραπέζης της Ελλάδος και της Τραπέζης Αθηνών, δια συστάσεως νέας Ανωνύμου Τραπεζιτικής Εταιρίας». Τα δικαιώματα και αι υποχρεώσεις της δια του ρηθέντος Δ/τος συσταθείσης νέας Ανωνύμου Τραπεζιτικής Εταιρίας υπό την επωνυμίαν «Εθνική Τράπεζα Ελλάδος και Αθηνών Α.Ε.» διέπονται, αφ’ ης αύτη συνέστη, υπό των σχετικών διατάξεων του Νόμ. 2292/1953, ως ούτος τροποποιείται δια του παρόντος νόμου. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 